CELEX: 32019D0121
Language: sk
Date: 2019-01-24 00:00:00
Title: Vykonávacie rozhodnutie Komisie (EÚ) 2019/121 z 24. januára 2019 o opatrení prijatom Nemeckom podľa smernice Európskeho parlamentu a Rady 2006/42/ES s cieľom zakázať uvedenie na trh CNC frézovačky (modely UMC750SS a UMC750) vyrábanej spoločnosťou Haas Automation Europe N.V. [oznámené pod číslom C(2019) 307] (Text s významom pre EHP)

28.1.2019   
               
               
                  SK
               
               
                  Úradný vestník Európskej únie
               
               
                  L 24/29
               
            
         VYKONÁVACIE ROZHODNUTIE KOMISIE (EÚ) 2019/121
         z 24. januára 2019
         o opatrení prijatom Nemeckom podľa smernice Európskeho parlamentu a Rady 2006/42/ES s cieľom zakázať uvedenie na trh CNC frézovačky (modely UMC750SS a UMC750) vyrábanej spoločnosťou Haas Automation Europe N.V.
         
            
               [oznámené pod číslom C(2019) 307]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady 2006/42/ES zo 17. mája 2006 o strojových zariadeniach a o zmene a doplnení smernice 95/16/ES (1), a najmä na jej článok 11 ods. 3,
         keďže:
         
                     (1)
                  
                  
                     Nemecko 12. októbra 2017 informovalo Komisiu o ochrannom opatrení, ktoré prijalo 12. septembra 2017 s cieľom zakázať uvedenie na trh modelov CNC frézovačky UMC750SS a UMC750 (ďalej len „CNC frézovačky“) vyrábaných spoločnosťou Haas Automation Europe N.V., Mercuriusstraat 28, B-1930 Zaventem (ďalej len „výrobca“).
                  
               
                     (2)
                  
                  
                     Nemecko prijalo toto opatrenie vzhľadom na to, že CNC frézovačky nespĺňali základné požiadavky na ochranu zdravia a bezpečnosť stanovené v bode 1.5.13 prílohy I k smernici 2006/42/ES. Podľa základnej požiadavky na ochranu zdravia a bezpečnosť uvedenej v bode 1.5.13 a týkajúcej sa emisií nebezpečných materiálov a látok musia byť strojové zariadenia navrhované a konštruované takým spôsobom, aby bolo možné predchádzať riziku vdýchnutia, požitia, styku s pokožkou, očami alebo sliznicami a prieniku cez pokožku nebezpečných materiálov a látok, ktoré tieto strojové zariadenia vytvárajú. V tejto súvislosti Nemecko uviedlo, že tieto CNC frézovačky vypúšťajú pary z chladiaceho maziva a nemajú žiadny systém odsávania.
                  
               
                     (3)
                  
                  
                     Komisia po doručení oznámenia Nemecka o ochrannom opatrení začala konzultáciu s dotknutými stranami s cieľom vypočuť si ich stanoviská. Komisia výrobcovi odoslala 24. apríla 2018 list. Výrobca vo svojej odpovedi z 27. apríla 2018 informoval Komisiu o tom, že sa tieto výrobky na nemeckom trhu dobrovoľne už neuvádzajú a že výrobca tento prípad s nemeckými úradmi oficiálne uzavrel.
                  
               
                     (4)
                  
                  
                     Preskúmanie odôvodnenia poskytnutého Nemeckom v prípade ochranného opatrenia, dostupná dokumentácia a vyjadrenia výrobcu preukazujú, že CNC frézovačky nespĺňajú základnú požiadavku na ochranu zdravia a bezpečnosť stanovenú v bode 1.5.13 prílohy I k smernici 2006/42/ES. Uvedený nedostatok môže ohroziť zdravie a bezpečnosť osôb.
                  
               
                     (5)
                  
                  
                     Ochranné opatrenie, ktoré prijalo Nemecko, treba teda považovať za opodstatnené,
                  
               PRIJALA TOTO ROZHODNUTIE:
         
            Článok 1
            Opatrenie, ktoré Nemecko prijalo s cieľom zakázať uvedenie na trh modelov CNC frézovačky UMC750SS a UMC750 vyrábaných spoločnosťou Haas Automation Europe N.V., Mercuriusstraat 28, B-1930 Zaventem, je odôvodnené.
         
         
            Článok 2
            Toto rozhodnutie je určené členským štátom.
         
         
            V Bruseli 24. januára 2019
            
               
                  Za Komisiu
               
               Elżbieta BIEŃKOWSKA
               
                  členka Komisie
               
            
         
         
            (1)  Ú. v. EÚ L 157, 9.6.2006, s. 24.